следене на равнищата на замърсяване и оценка на околната среда; системи за информация за състоянието на околната среда;
 —
 борба срещу местното, регионалното и трансграничното замърсяване на въздуха и водите;
 —
 екологично възстановяване;
 —
 устойчиво, ефикасно и екологично ефективно производство и използване на енергията;
 —
 обезопасяване на промишлени предприятия;
 —
 класификация и безопасно използване на химикали;
 —
 качество на водите;
 —
 намаляване на количеството, рециклиране и обезопасяване на отпадъците, прилагане на Базелската конвенция;
 —
 влияние на земеделието върху околната среда, ерозия на почвата и химическо замърсяване;
 —
 опазване на горите;
 —
 съхранение на биоразнообразието, защитените зони и устойчиво използване и управление на биологични ресурси;
 —
 планиране на земеползването, включително строителното и градоустройственото планиране;
 —
 използване на икономически и фискални инструменти;
 —
 глобални промени в климата;
 —
 образование и разпространяване на знания за околната среда;
 —
 прилагане на Конвенцията „ЕСПОО“ за оценка на въздействието на околната среда в трансграничен контекст.
 3. Сътрудничеството се осъществява по-специално чрез:
 —
 планиране на управлението при бедствия и други извънредни ситуации;
 —
 обмен на информация и експерти, включително информация и експерти, занимаващи се с трансфера на чисти технологии и безопасно и обосновано за околната среда използване на биотехнологиите;
 —
 съвместни изследователски дейности;
 —
 подобряване на законите в посока към стандартите на Общността;
 —
 сътрудничество на регионално ниво, включително сътрудничество в рамките на Европейската агенция за околна среда и на международно ниво;
 —
 развитие на стратегии, по-специално по отношение на глобалните и климатични проблеми, както и с оглед постигане на устойчиво развитие;
 —
 изследвания за въздействието върху околната среда.
 Член 62
 Транспорт
 1. Страните развиват и укрепват сътрудничеството си в областта на транспорта.
 2. Това сътрудничество, между другото, цели преструктурирането и модернизацията на транспортните системи и мрежи в Република Молдова и развитието и осигуряването, където е уместно, на съвместимост на транспортните системи в контекста на постигане на по-глобална транспортна система.
 Сътрудничеството включва, между другото:
 —
 модернизиране на управлението и дейността на сухопътния и железопътния транспорт, пристанищата и летищата;
 —
 модернизиране и развитие на железопътна, речна, шосейна, пристанищна, въздушнотранспортна и въздушно-навигационна инфраструктура, включително модернизация на основни пътища от общ интерес и на трансевропейските връзки за гореуопменатите видове транспорт;
 —
 насърчаване и развитие на комбиниран транспорт;
 —
 насърчаване на програми за съвместни изследвания и развитие;
 —
 изготвяне на законодателна и институционална рамка за развитие на политика и прилагане, включително приватизация на транспортния сектор.
 Член 63
 Пощенски услуги и далекосъобщения
 В рамките на съответните си пълномощия и компетентности, страните разширяват и засилват сътрудничеството си в следните области:
 —
 създаване на политики и насоки за развитието на далекосъобщителните сектори и пощенските услуги;
 —
 развитие на принципи на тарифна политика и маркетинг в далекосъобщенията и пощенските услуги;
 —
 насърчаване на развитието на проекти за далекосъобщения и пощенски услуги и привличане на инвестиции;
 —
 засилване на ефикасността и качеството на предоставяне на далекосъобщения и пощенски услуги, между другото чрез либерализация на дейностите на подсекторите;
 —
 усъвършенстване на прилагането на далекосъобщенията, особено в областта на електронния трансфер на средства;
 —
 управление на далекосъобщителни мрежи и тяхната „оптимизация“;
 —
 подходяща регулаторна основа за предоставянето на